‘গো ব্যাক মোদি’, তাহেরপুরে এ কী অবস্থা?

নদিয়া- প্রধানমন্ত্রীর (Pm Narendra Modi) সফরের আগেই চাঞ্চল্য ছড়াল নদিয়ার (Nadia) তাহেরপুরে (Taherpur)। মোদির সভার কয়েকঘন্টা আগেই উত্তেজনা ছড়াল পোস্টার ঘিরে। পোস্টারে লেখা “গো ব্যাক মোদি’ (Go Back Modi) । জাতীয় সড়কের উপর এই পোস্টার ঘিরে উত্তেজনা ছড়িয়ে পড়েছে নদিয়া জুড়ে।

প্রধানমন্ত্রীর সভার আগেই ১২ নম্বর জাতীয় সড়কে ঘিরে রাজনৈতিক উত্তেজনা। সড়কের উপর ‘গো ব্যাক মোদি’ লেখা একটি পোস্টার নজরে আসতেই প্রধানমন্ত্রী নরেন্দ্র মোদির সভায় যোগ দিতে আসা বিজেপি কর্মী-সমর্থকেরা রাস্তায় নেমে ওই পোস্টার সরিয়ে দেন।

এ ঘটনাকে কেন্দ্র করে বিজেপির পক্ষ থেকে অভিযোগ তোলা হয়েছে, প্রধানমন্ত্রীর সভাকে কালিমালিপ্ত করতেই রাজ্যের শাসকদল পরিকল্পিতভাবে এমন পোস্টার ফেলেছে। গোটা বিষয়টিকে একটি চক্রান্ত বলেই দাবি করেছে বিজেপি।

২০২৬ এর ভোটের আগেই আজ ভোট প্রচারে মোদি। প্রথমেই বিজেপির নজর মতুয়া অধ্যুষিত তাহেরপুর। এই প্রধানমন্ত্রীর সভা ঘিরে কড়া নিরাপত্তা। তার আগেই বিশৃঙ্খলা পোস্টার ঘিরে। যা ঘিরে তুমুল চাঞ্চল্য তৈরি হয়েছে জেলাজুড়ে। এদিকে সভা ঘিরে বিজেপির উন্মাদনা তুঙ্গে। গোটা তাহেরপুর সেজে উঠেছে গেরুয়া পতাকায়। সকাল থেকেই কড়া নিরাপত্তার ব্যবস্থা দেখা গেছে। পুলিশ কুকুর নিয়ে বিভিন্ন জায়গায় তল্লাশি চালানো হচ্ছে। সভাস্থলের আশপাশের বাড়ির ছাদে মোতায়েন থাকছেন নিরাপত্তারক্ষীরা। বাঁশের ব্যারিকেট রাস্তা ঘিরে রাখা হয়েছে। রাজ্য পুলিশ, কেন্দ্রীয় নিরাপত্তা বাহিনী, সিভিক ভলান্টিয়ার, মহিলা পুলিশ এবং সাদা পোশাকের পুলিশ মোতায়েন রয়েছে। গোটাচত্বর জুড়ে সিসিটিভি ক্যামেরায় মুড়ে রাখা হয়েছে।মাঠে ঢোকার আটটি গলিতে ব্যারিকেড করা হয়েছে।

আজ ১০টা নাগাদ নয়াদিল্লি থেকে কলকাতা বিমানবন্দরে পৌঁছবেন প্রধানমন্ত্রী। সেখান থেকে হেলিকপ্টারে তাহেরপুরে যাবেন তিনি। তাহেরপুর থানার মাঠে তৈরি করা হয়েছে তিনটি হেলিপ্যাড। সকাল ১১টা ১০ মিনিট নাগাদ সেখানে পৌঁছনোর কথা প্রধানমন্ত্রী নরেন্দ্র মোদির।

দেখুন ভিডিও

–